স্কুলে পড়ুয়াদের খবরের কাগজ পড়া বাধ্যতামূলক, কোন রাজ্যে লাগু নিয়ম?

ওয়েবডেস্ক-  এবার থেকে সরকারি স্কুলগুলিতে (Government School) নিতে হবে দৈনিক খবরের কাগজ (News Paper)। যা পড়বে স্কুলের পড়ুয়ারা। নিয়ম করেই এই পড়ার কাজ করতে হবে। প্রতিটি স্কুলে অন্তত দুটি করে খবরে কাগজ কিনতে হবে। শুধু পড়লেই হবে না, এই খবর সংক্রান্ত বিষয়ে আলোচনাও করতে হবে। প্রথমে এই নিয়ম চালু করে উত্তরপ্রদেশ সরকার (Uttar Pradesh Government)। এবার সেই পথে হাঁটল রাজস্থানও (Rajasthan Government)। রাজস্থান সরকারের তরফে এক নির্দেশিকা জানিয়ে বলা হয়েছে, প্রতিটি স্কুলে অন্তত দুটি করে দৈনিক খবরের কাগজ কিনতে হবে। পড়ুয়াদের সেই কাগজ পড়তে দিতে হবে, ও পড়ে শোনাতে হবে। প্রতিদিনের খবর নিয়ে নিয়মিত ক্লাসে আলোচনা করতে হবে।

রাজস্থান সরকারের শিক্ষা দফতর থেকে গত ৩১ ডিসেম্বর নতুন নির্দেশিকাটি জারি করা হয়েছে।  সেখানে বলা হয়েছে, স্কুলের শুরুতে প্রতিদিন ছাত্র-ছাত্রী ও শিক্ষক-শিক্ষিকাদের যে জমায়েত হয়, সেখানে অন্তন্ত ১০ মিন্টি কাগজ পড়ার জন্য সময় দিতে হবে। মাধ্যমিক এবং উচ্চমাধ্যমিক স্কুলগুলিতে হিন্দি এবং ইংরেজি ভাষার দুটি করে দৈনিক নিতে হবে। উচ্চ প্রাথমিক স্কুলে অন্তত দুটি করে হিন্দি দৈনিক নিতে হবে। ইংরেজি মাধ্যম স্কুলগুলির ক্ষেত্রে একই নিয়ম প্রযোজ্য। এই খবরের কাগজের খরচ বহন করবে জয়পুর রাজস্থান স্কুল শিক্ষা সংসদ।

আরও পড়ুন- সাইবার অপরাধ নিয়ে কড়া বার্তা! যোগীর নেতৃত্বে গড়ে উঠল বিশেষ ‘সাইবার কমান্ডো’ বাহিনী

রাজস্থান সরকার জানিয়েছে, নিয়মিত খবরে কাগজ পড়লে  পড়ার অভ্যাস তৈরি হবে, বাড়বে শব্দ ভান্ডার, আশেপাশে কী ঘটনা ঘটছে সে সম্পর্কে জ্ঞান তৈরি হবে। আগামী দিনে বিভিন্ন প্রতিযোগিতামূলক পরীক্ষার জন্য তাদের প্রস্তুত করতে সাহায্য করবে এক খবরে কাগজের পাঠভ্যাস।

নির্দেশিকায় বলা হয়েছে, স্কুলগুলিতে প্রতি দিনের কাগজ থেকে অন্তত পাঁচটি করে নতুন শব্দ খুঁজে বার করবেন শিক্ষক-শিক্ষিকারা। তার পর সেই শব্দের অর্থ পড়ুয়াদের কাছে ব্যাখ্যা করতে হবে। এতে ভাষার দক্ষত বাড়বে। প্রতি দিন সকালে স্কুলে একটি করে জাতীয় সংবাদপত্র ছাত্রছাত্রীদের পড়ে শোনাতে বলা হয়েছে। শুধু রাজনীতির পাশাপাশি খেলার খবরও পড়তে হবে। আন্তর্জাতিক ঘটনাবলীর দিকেও খেয়াল রাখতে হবে। বয়সে বড় শিক্ষার্থীদের সম্পাদকীয় পাতার খবরও পড়তে হবে।